Հրաձգություն Այլա-Վիսթում (2014)

Հրաձգություն Այլա-Վիսթում, տեղի է ունեցել 2014 թվականի մայիսի 23-ին, Կալիֆոռնիայի (ԱՄՆ) Սանտա-Բարբարա քաղաքի մոտ։

Հարձակում 
2014 թվականի մայիսի 23-ի ուշ երեկոյան, 21:17-ից 21:33 ընկած ժամանակահատվածում, անծանոթ մեկը, հաստատված արագությունը գերազանցող BMW 328i Coupé մեքենայի պատուհաններից կիսաավտոմատ  ատրճանակով կրակել է անցորդների ուղղությամբ։  Այն անցել է Սանտա Բարբարա քաղաքի մոտակայքում գտնվող Այլա-Բաստայի Կալիֆոռնիայի համալսարանի մի քանի շրջաններով, որոնց  բնակիչների երկու քառորդ մասը կազմել են ուսանողները։

Մինչ այդ, սպանությունները սկսվել էին հարձակվողի՝ Սևիլյի ճանապարհի վրա գտնվող բնակարանում, որտեղ դանակահարվել են երեք տղամարդ։

Այնուհետև նա սկսել է կրակել «Alpha Phi» կանանց հասարակության տան մոտակայքում, որը գտնվում էր Կալիֆորնիայի համալսարանի կամպուսի մոտ։ Այնտեղ սպանվել են «Delta Delta Delta» ընկերակցության երկու անդամ, իսկ երրորդը վիրավորվել է մայթով քայլելիս։ Մինչ այդ հանցագործը մոտեցել է դռանը և թակել, բայց ոչ ոք չի պատասխանել։ Այնուհետև նա նորից սկսել է կրակել՝ վիրավորելով մեկ տղամարդու, իսկ մյուսին պատճառելով մակերեսային վիրավորում։

Այնուհետև նա երկու թաղամաս անել է դեպի «Deli Mart» Փարդալ ճանապարհի վրա, որտեղ դուրս է եկել մեքենայիվց և կրաել ուսանողի վրա։ Այնուհետև նրան նկատել են պարեկային ծառայության չորս աշխատակիցներ, սակայն նրա մոտ ատրճանակ չեն հայտնաբերել։ Այնուհետև նա քշել է դեպի «The Loop», որտեղ կրակել է մայթի վրա գտնվող երկու հետիոտների վրա, սակայն վրիպել է, և ուղևորվել դեպի «Del Playa Drive», որտեղ ատրճանակը ուղղել է կնոջ վրա, բայց չի կրակել։ Նա ուղևորվել է դեպի «Del Playa Drive» շրջանի արևմուտք, շարունակելով կրակել, վնասելով մի քանի հետիոտների, 7-Eleven մինի-մարկետում ոտքից վիրավորել մեկ հոգու, իր մեքենայով հարվածել հեծանվորդուհուն և սքեյթբորդիստին։

Հանցագործը կրակել է մոտավորապես քսան վայրում, այդ թվում I.V. Deli Mart-ում, որտեղ մահացու վիրավորել է մեկ մարդու, և 7-Eleven խանութում, որտեղ ոտքից վիրավերել է մեկ կնոջ։ Շրջանը շրջափակվել է ոստիկաններով, տեղացի ինքնակառավարման մարմիններտ տագնապ են հայտարարել և խնդրել բնակիչներին չլքել իրենց տները։ 
: Ոստիկանական բաժանմունքի մամուլի քարտուղար Քելլին Գուվին ասել է.

Ոստիկանությունը 911 ահազանգ է ստացել տեղական ժամանակով 21:27-ի սահմաններում, իսկ մի քանի րոպե անց՝ ժամը 21:33-ին, կրակոցներ են սկսվել ոստիկանների և ենթադրյալ զինված անձի միջև։ Նրան հաջողվել է փախչել հետապնդումից՝ միաժամանակ վիրավորելով մի հեծանվորդի, մեքենայով անցնել եկեղեցու մոտով, որտեղ պատարագ էր տեղի ունենում, և վիրավորել չորս հետիոտնի, սակայն ոստիկանների հետ երկրորդ փոխհրաձգության ժամանակ նրա մեքենան բախվել է կայանված մեքենայի։ Կասկածյալին մեքենայում գտել են մահացած՝ հրազենային վնասվածքով, սակայն պարզ չէ՝ արդյոք նա է կրակել ինքն իրեն։ Ավելի ուշ հայտարարվել է, որ նա ինքնասպան է եղել։

Զոհվածներ և վիրավորներ 
Յոթ մարդ զոհվել է, այդ թվում՝ հենց ինքը՝ կրակողը. ըստ նախնական տեղեկությունների՝ յոթը վիրավորվել են և հոսպիտալացվել։

Հարձակվողի բնակարանում երեք տղամարդ դանակահարվել են։ Զոհերը եղել են 20-ամյա Չեն Յուան «Ջեյմս» Հոնգը; Ջորջ Չենը՝ 19 տարեկան և Վեյհան «Դեյվիդ» Վանը՝ 20 տարեկան։ Հոնգը և Չենը հարձակվողի սենյակակիցներն էին, և ոստիկանությունը հետաքննել է՝ արդյոք Վանգը նրա սենյակակիցն էր, թե սպանության գիշերը այցելել էր բնակարան։ Երեքն էլ Սանտա Բարբարայի Կալիֆոռնիայի համալսարանի ուսանողներ էին։

22-ամյա Քեթրին Կուպերը և 19-ամյա Վերոնիկա Վայսը, ԱՄՆ-ի համալսարանի ուսանողներ, սպանվել են հոգևորական տանը. Ավելի ուշ 20-ամյա Քրիստոֆեր Միքայել-Մարտինեզը գնդակահարվել է, և ևս մեկ ուսանող սպանվել Deli Mart խանութի մոտ։ Տասներեք մարդ վիրավորվել է, որոնցից ութը հրազենային վնասվածքներով, չորսը՝ ավտոմեքենայի հարվածի բութ վնասվածքներով։ Տասներեքերորդ վնասվածքի ծագումն անորոշ է։ Տուժածներից 11-ը տեղափոխվել են Սանտա Բարբարայի հիվանդանոց, երկուսի վիճակը գնահատվել է ծանր, հինգը՝ միջին ծանրություն, իսկ մնացած չորսին բուժօգնություն է ցուցաբերվել և դուրս են գրվել։

Ռիչարդ Մարտինեսը, ում որդին՝ Քրիստոֆերը, դարձել է կրակոցների զոհ, լրագրողների հետ կիսվել է իր ցավով. «Ե՞րբ կավարտվի այս խելագարությունը... Շատերն արդեն մահացել են։ Մենք պետք է ինքներս մեզ ասենք. «Ուրիշ ոչ ոք չպետք է մեռնի»»։

Հարձակվողի ինքնությունը 
Կրակողը ճանաչվել է որպես 22-ամյա Էլիոթ Ռոջեր (1991 թվական մայիսի 24 - 2014 թվական մայիսի 23), ծնված Լոնդոնում՝ «Քաղցած խաղերի» ռեժիսորի օգնական Պիտեր Ռոջերի և մալազիացի Լի Չինի ընտանիքում։ Հինգ տարեկանում ընտանիքը տեղափոխվել է ԱՄՆ, որտեղ նրան մեծացրել է խորթ մայրը՝ դերասանուհի Սումայա Ակաբունին։ Նրա պապը հայտնի լուսանկարիչ Ջորջ Ռոջերն էր։ Ռոջերսի փաստաբան Ալան Շիֆմանը ասել է, որ իր պաշտպանյալները կարծում են, որ «այդ հարձակվող հենց իրենց երեխան է»։ Ըստ նրա ծնողների՝ Էլիոթ Ռոջերը տառապում էր Ասպերգերի համախտանիշով (բայց պաշտոնապես ախտորոշված ​​չէր), որը խիստ խաթարել է սոցիալական փոխազդեցության նրա կարողությունը, և այցելել է հոգեբույժի։ Ռոջերը Սանտա Բարբարա քաղաքի քոլեջի ուսանող էր, որտեղ, իբր, ենթարկվել էր բռնության և դժվարությամբ էր ընկերներ ձեռք բերել։ Ռոջերսի ընտանիքը դիմել է ոստիկանություն և հայտնել, որ հենց իրենց երեխան է հրապարակել տեսանյութը։

Հրաձգությունից մեկ օր առաջ YouTube-ի իր էջում հրապարակված տեսանյութում, որը վերնագրված էր «Էլիոթ Ռոջերի վրեժը», նա Բողոքել է, որ աղջիկներն իրեն ուշադրություն չեն դարձնում, և որ 22 տարեկանում նա դեռ կույս է, ինչի պատճառով խոստացել է, որ կկազմակերպի հատուցման օր և վրեժխնդիր լինել կանանցից իր տառապանքների համար՝ նկարագրելով գալիք հարձակման մանրամասները և ուրվագծելով նրանց շարժառիթներն ու ծրագրերը։ Նա, մասնավորապես, հայտարարել է, որ «սա իմ վերջին տեսանյութն է։ Վաղը հատուցման օրն է. այն օրը, երբ ես վրեժ կլուծեմ մարդկությունից՝ նշելով, որ «կսպանի ցանկացած մարդու», ում հանդիպի փողոցում։ Վարչաշրջանի շերիֆ Բիլ Բրաունը հաստատել է, որ ենթադրյալ կրակողը «խելագար» է, և այս տեսանյութը «կապ ունի իրողության հետ»:
Ռոջերը նաև Facebook-ի հաշիվ ուներ, որը մենակություն և մերժում արտահայտող հաղորդագրություններ էր պարունակում։ Բացի այդ, Ռոջերը առցանց ֆորումներում հայտարարել է, որ դեմ է ռասայական ժամադրությանը՝ մի քանի ռասիստական ​​գրառումներ կատարելով սևամորթների, հնդիկների և ասիացիների վերաբերյալ։ Իր 138 էջանոց մանիֆեստում, որը վերնագրված է «Իմ ոլորված աշխարհը», Էլիոթը նաև բացահայտել է իր ծրագրերից մի քանիսը.

2013 թվականի ամռանը նա պնդել է, որ իրեն ծեծի են ենթարկել մի քանի հոգի, սակայն քննիչները ենթադրել են, որ նա առաջինն է ագրեսիա ցուցաբերել։ Երկրորդ դեպքը տեղի է ունեցել 2014 թվականի հունվարին, երբ նա իր սենյակակցին մեղադրել է գողության մեջ և իրականացրել է քաղաքացու ձերբակալություն։ Հարևանն ավելի ուշ ձերբակալվել է և հանձնվել դատարանին։ Կրակոցներից մեկ շաբաթ առաջ Ռոջերի ծնողները հայտնել են նրա վարքագծի մասին ոստիկանությանը, սակայն ոստիկանները, ովքեր հարցազրույց են վերցրել Էլիոթից, նկարագրել են նրան որպես քաղաքավարի և բարի մարդ։

Սանտա Բարբարայի շերիֆ Բիլ Բրաունը հաստատել է, որ կրակողը Էլիոթ Ռոջերն է և կասկածվում է, որ իր բնակարանում դանակահարել է երեք մարդու՝ նախքան հրաձգությունն իրականացնելը։ Նրա մեքենայում հայտնաբերվել է երեք կիսաավտոմատ ատրճանակ, մեկ Glock 34 Long Slide և երկու SIG Sauer P226 և 400 չօգտագործված փամփուշտ։ Երեք հրացաններն էլ օրինական ճանապարհով են ձեռք բերվել երեք տարբեր քաղաքներում։

Ծանոթագրություններ 

ԱԽՎ նախագծի հոդվածներ